Der opstod natten til torsdag brand i en ejendom på Halkjærsvej i Nibe.

Politiet har en mistanke om, at branden kan være påsat, hvorfor politiets teknikere nu er kaldt til stedet for at undersøge brandstedet nærmere. Husets ejer er for tiden bortrejst, og der er udelukkende tale om materielle skader. Branden opstod ved 3-tiden inde i huset. Ilden bredte sig gennem vinduerne og op til taget.